એ મહિલાઓ જેમની જિંદગી સુહાગરાતના કારણે બરબાદ થઈ ગઈ\nઆવા પ્રદેશોમાં લગ્નની પહેલી રાત એવી રીતે પસાર થાય છે, જેની કડવી યાદ જિંદગીભર ભુલાતી નથી.

ઘણા બધા આરબ અને મુસ્લિમ દેશોમાં એવી અપેક્ષા રખાતી હોય છે કે લગ્ન કરીને આવેલી યુવતી કુંવારી હોય. 

બીબીસી અરબીએ જુદા જુદા સામાજિક સ્તરની અનેક મહિલાઓ સાથે આ મુદ્દે વાતચીત કરી હતી. 

લગ્ન સાથે જોડાયેલી રીતરસમને કારણે તેમનાં સાંસરિક જીવનમાં શું અસર થઈ તે જાણવાની કોશિશ કરવામાં આવી હતી. 

સેક્સ ઍજ્યુકેશનના અભાવના કારણે કેવી રીતે લગ્નજીવનને અસર થઈ તે પણ જાણવાની કોશિશ કરવામાં આવી હતી. 

અહીં એ સ્ત્રીઓ સાથે થયેલી વાતચીતના અંશો આપવામાં આવ્યા છે. સ્ત્રીઓએ પોતાની આપવીતી જણાવી છે કે કેવી રીતે સુહાગરાતને કારણે તેમની જિંદગી પલટાઈ ગઈ. 

સોમૈયા, ઉંમર 33 વર્ષ

સોમૈયાએ પોતાના બૉયફ્રેન્ડ ઇબ્રાહિમ સાથે લગ્ન કરવા માટે પરિવાર સાથે લાંબો સમય સંઘર્ષ કર્યો હતો. પરિવાર તેમનાં લગ્ન માટે તૈયાર નહોતો. 

સોમૈયા ઇબ્રાહિમને બહુ જ પ્રેમ કરતાં હતાં અને તેમને લાગતું હતું કે કોઈ પણ યુવતી માટે ઇબ્રાહિમ આદર્શ પતિ સાબિત થઈ શકે એવા છે. 

જોકે, સોમૈયાને અંદાજ પણ નહોતો કે તેમને પોતાની ધારણા વિરુદ્ધ ભારે આઘાત લાગવાનો હતો. 

ઇબ્રાહિમ સાથે લગ્ન બાદ પ્રથમ રાતે કંઈક એવું થયું કે સોમૈયાની સમગ્ર ચાહત હવા થઈ ગઈ. લગ્નની પ્રથમ રાતને 'પ્રવેશની રાત' પણ કહેવામાં આવે છે. 

તે રાત્રે સોમૈયાના કૌમાર્ય વિશે સવાલો ઊભા થયા, જેના કારણે ઇબ્રાહિમ માટે તેમના દિલમાં રહેલી બધી જ લાગણી હંમેશાં માટે શમી ગઈ. 

તે વખતે સોમૈયાની ઉંમર 23 વર્ષનાં હતાં અને સીરિયાની રાજધાની દમાસ્કસમાં અરબી સાહિત્યનો અભ્યાસ કરી રહ્યાં હતાં. 

ડિગ્રી મળવાની તૈયારી હતી અને ઇબ્રાહિમે પણ સોમૈયાને વચન આપ્યું હતું કે ગમે તે થાય તેઓ સોમૈયાને અભ્યાસ પૂર્ણ કરવા દેશે. 

સોમૈયાનું કુટુંબ તો ઇચ્છતું જ હતું કે તેઓ પોતાનો અભ્યાસ પૂર્ણ કરે. બીજું સોમૈયાના કુટુંબીઓને એ વાતની પણ ચિંતા હતી કે ઇબ્રાહિમ પાસે પોતાનું ઘર પણ નથી. 

આમ છતાં સોમૈયા તેમની સાથે લગ્ન કરવા માટે તૈયાર થયાં હતાં અને એ નિર્ણયનો તેમના સગાસંબંધીઓએ વિરોધ કર્યો હતો. 

સોમૈયાએ ત્યાં સુધી કહ્યું કે જરૂર પડશે તો તેઓ ઇબ્રાહિમનાં મા પાસે રહેવાં જતાં રહેશે. 

જોકે સુહાગરાતના દિવસે સોમૈયાને જોરદાર આંચકો લાગ્યો. હજી તો લગ્નની રસમ પૂરી પણ નહોતી થઈ કે પતિએ શારીરિક સંબંધ માટે આગ્રહ કરવાનું શરૂ કરી દીધું. 

સોમૈયાના પતિ ઇબ્રાહિમને બસ હવે તેના કૌમાર્યની ચકાસણી કરવાની જ ઉતાવળ...\n\ntl;dr:
દુનિયાભરમાં લગ્નની બાબતમાં ભારે ઉત્સુકતા હોય છે. પરંતુ દુનિયાના કેટલાક પ્રદેશોમાં લગ્ન સાથે જોડાયેલા રિતરિવાજ કાયમી ઘા કરી દે તેવા કારમા હોય છે.